யாழ் இந்துக் கல்லூரி தமிழாசான் ச.வே. பஞ்சாட்சரம், நான் அவரிடம் தமிழ் பயிலாத போதும் என்னைக் கல்லூரி மட்ட கவியரங்குகளின் மூலம் கவிதைத் துறையில் அறிமுகஞ் செய்தார். கம்பவாரிதி இ. ஜெயராஜ் என் கவிதை பிரபலமான அரங்குகளில் ஜொலிக்க அங்கீகாரம் பெற்றுத் தந்தார். ‘சாளரம்’ சஞ்சிகை ஆசிரியர் கவிஞர் விவேக் என் கவிதையொன்றை முதலில் தன் சஞ்சிகையில் பிரசுரித்து வெளியிட்டார். கவிஞர் இ.முருகையன் ஒருசிஷ்யனாய் என்னை ஏற்று அணைத்துக் கவிதை நுட்பங்கள் கற்றுத் தந்தார். சிரித்திரன்’ சுந்தர், அறிஞர் சொக்கன், ஆசான் சிவராமலிங்கம் பிள்ளை, ஆறு திருமுருகன், அ.யேசுராசா, போன்றோர் என் ஆரம்பகால முயற்சிகளில் உதவினர். சஞ்சீவி, நமது ஈழநாடு, போன்ற பத்திரிகைகளும், சிரித்திரன், சுந்தரன், தாயகம், ஞானம், போன்ற சஞ்சிகைகளும், இதய சங்கமம், கவிதைக் கலசம் போன்ற வானொலி நிகழ்ச்சிகளும் என் ஆக்கங்களுக்குக் களந்தந்தன.